**Αθήνα, 18.02.2018**

### ΑΝΑΚΟΙΝΩΣΗ

**ΠΡΟΓΡΑΜΜΑΤΟΣ ΖΥΓΙΣΗΣ**

**ΑΝΟΙΧΤΟΥ ΔΙΑΣΥΛΛΟΓΙΚΟΥ ΠΡΩΤΑΘΛΗΜΑΤΟΣ**

**Ε.ΤΑ.Ν.Ε.**

**ΑΝΔΡΩΝ – ΓΥΝΑΙΚΩΝ – ΕΦΗΒΩΝ – ΝΕΑΝΙΔΩΝ – ΠΑΙΔΩΝ – ΚΟΡΑΣΙΔΩΝ**

**ΧΑΛΚΙΔΑ 23-25/2/2018**

Το Ανοιχτό Διασυλλογικό Πρωτάθλημα Ανδρών – Γυναικών – Εφήβων – Νεανίδων – Παίδων – Κορασίδων θα διεξαχθεί στη Χαλκίδα και συγκεκριμένα στο Δημοτικό Γυμναστήριο Κανήθου «Τάσος Καμπούρης», από την Παρασκευή 23 Φεβρουαρίου έως και την Κυριακή 25 Φεβρουαρίου 2018. Για τη διευκόλυνση αθλητών, προπονητών, γονέων αλλά και θεατών, σας ενημερώνουμε ότι:

- **Η ΕΙΣΟΔΟΣ ΘΕΑΤΩΝ** θα γίνει από την Κεντρική είσοδο των κερκίδων του Γυμναστηρίου που βρίσκεται επί της οδού Απόλλωνος (κεντρική οδός, παράπλευρα από το πάρκινγκ).

**- Η ΔΙΑΔΙΚΑΣΙΑ ΖΥΓΙΣΗΣ** θα γίνει από την Πέμπτη 22 έως και το Σάββατο 24 Φεβρουαρίου στο Δημοτικό Γυμναστήριο Κανήθου και συγκεκριμένα στα αποδυτήρια Νο 1,2,3,4,5 και 6 (κάτω από τις κερκίδες), για όλες τις κατηγορίες που εμφανίζονται στο πρόγραμμα που έχει αναρτηθεί και θα αγωνιστούν την επόμενη ημέρα. **Η είσοδος των αθλητών και προπονητών θα γίνεται ΑΠΟΚΛΕΙΣΤΙΚΑ από την είσοδο στον αγωνιστικό χώρο (μπροστά από το πάρκινγκ).**

**- Η ΖΥΓΙΣΗ** **θα γίνει κατά σύλλογο την ώρα που αναγράφεται στον αναλυτικό πίνακα που επισυνάπτουμε.**

Κάθε σύλλογος θα πρέπει να προσέρχεται στην **ΕΙΣΟΔΟ ΓΙΑ ΤΟΝ ΑΓΩΝΙΣΤΙΚΟ ΧΩΡΟ** την συγκεκριμένη ώρα που αναγράφεται στην ανακοίνωση. Ο εξουσιοδοτημένος αντιπρόσωπος του συλλόγου ή ο προπονητής του, θα συνοδεύει τους αθλητές και θα παραδίδει στην γραμματεία των αγώνων την πρωτότυπη απόδειξη πληρωμής καθώς και τα δικαιολογητικά που απαιτούνται για την ζύγιση : δελτίο αθλητικής ιδιότητας, θεωρημένο από την ΕΛ.Ο.Τ., το οποίο θα πρέπει να έχει την σφραγίδα του σωματείου και να είναι υπογεγραμμένο από τον Γραμματέα του συλλόγου. Επίσης θα πρέπει να αναγράφεται ο βαθμός ΚΟΥΠ που κατέχει ο αθλητής – αθλήτρια και να είναι επικυρωμένο από το σωματείο. Για τους αθλητές – αθλήτριες, οι οποίοι είναι κάτοχοι ΝΤΑΝ, θα πρέπει απαραίτητα να είναι καταχωρημένος ο βαθμός ΝΤΑΝ στο θεωρημένο από την ΕΛ.Ο.Τ. βιβλιάριο του αθλητή – αθλήτριας. Η καταχώρηση του βαθμού ΝΤΑΝ, θα πρέπει να έχει σφραγίδα από την ΕΛ.Ο.Τ.

Η Γραμματεία  θα ελέγχει τα δικαιολογητικά και ο εξουσιοδοτημένος αντιπρόσωπος του συλλόγου θα μεταφέρει τους αθλητές – αθλήτριες στα αποδυτήρια για την ζύγιση.

Ο εγγράφως εξουσιοδοτημένος αντιπρόσωπος του συλλόγου θα πρέπει να έχει υποχρεωτικά μαζί του, όλα τα βιβλιάρια των αθλητών-αθλητριών που θα λάβουν μέρος στην διαδικασία της ζύγισης. Αθλητής που δεν προσκομίζει βιβλιάριο αθλητικής ιδιότητας θα αποκλείεται από την ζύγιση.

**ΕΚ ΤΗΣ Ε.ΤΑ.Ν.Ε.**